Nico Carstens oorlede | Maroela Media
Die Suid-Afrikaanse trekklavierkoning Nico Carstens is Dinsdag oorlede.
Die baskitaarspeler Schalk Joubert het die nuus op Facebook bevestig. “Vandag is ŉ baie hartseer dag vir Suid-Afrikaanse musiek. Ons het een van ons reuse verloor. Vaarwel Nico, jy was enig in jou soort en in ŉ liga van jou eie.”
Die presiese besonderhede rondom Carstens se dood was nie onmiddellik bekend nie.
Carstens het letterlik honderde komposisies die lig laat sien. Sy instrumentale treffer, Zambezi, is internasionaal bekend en is deur talle kunstenaars, onder andere Bert Kaempfert in 1965, opgeneem.
Carstens het in Februarie vanjaar sy 90ste verjaardag gevier.
Totsiens ou Grote ! Jou skeppings sal voortleef en weergalm in menige ore en voete
Freek Swanepoel · 2 jaar gelede
Ons groet Een van die Grotes. Sy meesleurende Klokkiewals vandag nog een van my gunstelinge.
Great kunstenaar · 2 jaar gelede
Jy word gegroet met n lied van dankbaarheid en n traan in die oog. Dankie vir jou voorbeeld, liefde en leeftyd se musiek. Jy het ons vermaak in die lig tye, maar ook in die donker tye met jou kenmerkende glimlag en happiness!
Voorwaar treurige nuus! Innige simpatie aan die familie. Nico was ‘n legende.
Dankie Nico jy het my liefde vir musiek gestalte gegee. Nie net jou musiek nie maar ook jou vriendelikheid en toegewydheid sal bly voortleef.
Rus in vrede oom Nico…
desmond · 2 jaar gelede
Ek was bevoorreg om hom etlike jare terug te ontmoet. Nie as kunsternaar nie maar as die mens wat hy is en was. Voorwaar n wonderlike mens
Rus in vrede Oom Nico!
Arend Brink · 2 jaar gelede
Jou musiek is ook bekend buite SA se grense. RIP
Baie Hartseer! Rus in Vrede my Oom!
Rus in vrede Oom Nico. Dit was altyd ‘n plesier om na jou musiek te luister en dit sal nog altyd so wees vorentoe.
Nog ‘n legende. Rus in Vredeoom Nico, jy het die SA gehore vir baie lank vermaak. Mag jou musiek vir ewig voortduur in die harte van die mense.
Nico het n wonderlike vol lewe gehad………was my ma se gunsteling…….RIV Nico.
Nico, dankie vir o.a. Aap Setties, Boerenooi, Boma Boma; Kombuis Kwela, Brakpan Kwela, Brakpan Setties, Casablanca, Die Ou Kalahari, Die Springbok Kwela, Die Wolf Kwela, Geenfonteinse Vastrap, Gertjie Wintervoël, Goue Tango, Goue Vingers, Grandma Dooley, Hasie, Helena Cha-Cha, Helena Tango, Herd Boy/ Veewagter, Mpi Zulu, Jampot Polka, Jazz-A-Roo, Jy’s My Hart, Kariba, Katjiepieringwals, Kersfees Wals, Klokkiewals, Lente In Switzerland, Luanda, Meadowlands, Meerkat Samba, Mimosa Cha-Cha, Nader Aan Jou, Net Jy Alleen, Nico Se Wysie, Outa In Die Langpad, Pasop Vir Die Maan, Pondoland, Quietude, Ressano Garcia, Riksja Booi, Shirley Wals, Skoppelmaai, Skuus Bietjie Hier, Soetpatatta, Umfaan, Vaalpens Polka, Voom-Ba-Voom, Wag ´n Bietjie, Warm Patat, Zambezi.
Was bevoorreg om een maal saam met hom musiek te maak. “n Toegeneë persoon het nie gedink hy is beter as ander nie. My innige simpatie.
Nicolene Pretorius · 2 jaar gelede
RIV. Jou musiek sal voorleef in mense se harte. Groot aanhanger gewees van jou musiek.
Èk is hartseer… My innige meegevoel aan jou geliefdes. Dankie vir jàre se goeie musiek & die “skoon” lewe wat jy gelei het Nico. Jy was ‘n rolmodel vir menige… Rus in vrede…
Rus in vrede oom Nico ek het groot geword op jou musiek en as ek dit weer speel dan sal ek terug dink aan al die goeie vreugde en lekker dans wat uit daardie klawers gekom het rus nou in vrede in God se tuin van vrede
Aan die familie en vriende baie sterkte aan julle op die baie donker en moeilik tyd maar onthou eendag sal ons mekaar weer ontmoet en weer almal saam kan wees by mekaar ek gee vir julle die volgende om saam met julle te dra Fil 4vers 13 ek is alles in staat deue Jesus Christus wat my krag
RIV Nico, jy is ‘n LEGENDE!!
My ouers het seker 60 jaar gelede, Nico Carstens en Al Debbo konserte bygewoon op ons ou myndorpie. Hulle kon nie uitgepraat raak oor die sjarmante man wat sulke wonderlike musiek kon maak nie.
Ja, ook ek het grootgeword met die musiek van Nico Carstens. Omdat my pa self in sy jonger jare ‘n kranige trekklavierspeler was , het ek ek des te meer groot waardering gehad vir sy uitsonderlike talent. Gelukkig sal sy musiek bly voortleef . ‘n Ware legende in sy eie tyd!
Martie Dannhauser · 2 jaar gelede
Rus in Vrede oom Nico jy was n legend in Suid Afrikaanse boeremusiek, as my pa vandag nog moes lewe sou hy voorwaar saam jou Familie gehuil het
Rus in vrede .wat n wonderlike talent u musiek sal voortleef in rlkd boeremusiek speler.
Nico Carstens was ‘n briljante musikant. Die gevoel waarmee hy gespeel het, sal min seker
kan probeer namaak. Sy vertolkings van o.a. Meadowlands (op ‘n solussewe in die vyftigerjare), asook Grietjie Wintervoel en Cassablanca, was onverbeterlik. En die nommer wat ek op “Kaniklanie” (1970-71) leer “ken” het: “As jy my maar net wil bemin” – totaal afgeskeep.
Watter skande dat hy, soos bv. Taffi Kikillus, vandag so as’t ware afgeskeep word en stilgehou word !
My innige simpatie a an die familie ek Voel saam julle. Oom Nico jy sal altyd onthou word soos ons jou geken het, RIV
Milette Borchardt · 2 jaar gelede
Rus in vrede oom Nico. So onthou ek jou, altyd met n glimlag en jou musiek waarna ons elke week geluister het. Soveel jare terug, maar die herrinneringe leef voort. Medelye met die familie&vriende betrokke
Ek het gisteraand na n aangrypende program van sy lewensgeskiedenis op KykNet gekyk en weereens onder die indruk gekom van hierdie musikale ikoon. Sy slanke vingers was gemaak om seepglad oor die klawers van die trekklavier te gly en elke noot was vir hom n hartsvreugde. Daar bestaan nie musikante van sy kaliber vandag nie en ons sê dankie vir sy nalatenskap.
Mea vd Walt · 2 jaar gelede
My ma (Tosca Dreyer) was Nico se 2de vrou. Ek het Nico toevallig ontmoet by my werk toe ek omtrent 28 was. Ek het myself aan hom voorgestel en ons het lank en heerlik gesels. Hy het n blywende indruk op my gemaak wat ek nog so duidelik onthou tot vandag toe. Dit was een van my spesiale oomblikke. Ek is nou 49. Ons het in Bloemfontein gebly en ek kan onthou my ma was vriende met sy nuwe vrou Salome. Ek was toe nog baie jonk gewees. My ma het net goeie dinge oor hom gepraat. Sy is al lank reeds oorlede. My innige simpatie aan al sy geliefdes en aanhangers.